
Prooemium. 


Cum  lex  academica  medico  tyroni  cursu  studiorum 
suorum  quinquenni  rite  absoluto ,  tentaminibusque  ri¬ 
gor  osis  legitime  depositis,  ut,  antequam  Laurea  Doc- 
toris  suprema  ornaretur,  de  objecto  quodam  ex  uni¬ 
versae  medicinae  ramo  aliquo  disserat,  sermonem¬ 
que  faciat,  jubeat,  etiam  ego  mori  jam  antiquitus 
recepto  obedientiam  recusare  non  possum  et  „mor- 
bos  neonatorum  ’  selegi ,  quorum  symptomata  et  cu¬ 
randi  modos  in  genere  adumbrare  studui ,  quos  im¬ 
becilles  conatus  celeberrimi  D.  D.  Professoris  Cei. 
&chwarzer  enchiridion  artis  obstetriciae  summis 
ubique  laudibus  exornatum  qua  lux  et  dux  adjuva- 
vit.  Restat  solummodo,  lectorem  benevolum  enixe 
rogare,  ut  tenuem  huncce  laborem  tamquam  primum 
exiguarum  virium  periculum  excuset  et  clementer 
consideret,  me  non  ex  pruritu  scribendi,  sed  ex  lege 
hancce  tractatiunculam  suscepisse. 

Anetor* 

Definitio. 

JHorborum  neonatorum  titulo  omnes  comprehendun¬ 
tur  status  pathologici,  qui  partim  ex  abnormi  vitae 
foetilis  processu  propullulantes,  partim  in  peculiari  physi¬ 
ca  neonatorum  natura  radicati  conditionibus,  quibus  uni¬ 
versus  organismus  hac  in  vitae  periodo  distinguitur,  pro¬ 
priis  progeniti  existunt,  quique  in  adultis  ob  mutatas 
vitae  processus  rationes  oriri  nequeunt. 

Generalia  de  neonatorum  morbis. 

Recens  nati  jam  innumeris  plectuntur  vitiis  ex  ab- 
normi  vita  foetili  emanatis.  —  Foetum  adhuc  utero  ma- 

terno  reclusum  vitio  geniturae  adeoque  modo  haeredita- 
rio,  noxis  a  matre  profectis  atque  externis  aegrotare 
et  conformationis  potissimum,  qua  tota  illius  vita  occu¬ 
patur,  vitia  pati  constat,  quemadmodum  partium  non¬ 
nullarum  excessum  aut  defectum,  voluminis,  formae, 
situs  et  nexus  aberrationes  saepe  monstrosas,  hydro¬ 
pem,  icterum,  tubercula  pulmonum,  glandularum  mc- 
seraicaruin  tumores,  subinde  imo  variolas,  morbillos 
aliasque  eruptiones  cutaneas,  praeterea  cum  contusio¬ 
nibus  quoque,  vulneribus  ossium  fracturis  etc.  in  lucem 
prodire.  In  vitia  ergo  conformationis  foetum  jam  facile 
praecipitatur ,  sed  et  ejusdem  vitae  insidiantur  morbi 
diversi,  praecipue  animi  adfectus  et  pathemata,  quum 
uterus  foetum  ita  ambiat ,  veluti  nos  ambiunt  vehicula 
potentiarum  naturae  externae  vivificantium  aequarum  et 
iniquarum.  Infantes  polyhaemia ,  corpusculi  teneritu¬ 
dine,  mollitie,  laxitate,  vitae  vi  exigua,  sensibilitate 
ac  irritabilitate  eximiis  vita  universim  vegetativa  pluri¬ 
mum  praedominante ,  ev  olvendis  cerebro  sensuumque 
organis  praecipue  occupata,  in  morbos  generatim  valde 
proclives  sunt  5  specialius  in  cutis  atque  systematis  lym¬ 
phatici,  gastrici,  cerebri  adfectiones,  quales  sunt:  vo¬ 
mitus,  diarrhoea  5  alvi  obstipatio,  acidum,  aphtae,  status 
pituitosus,  helminthiasis,  dyspepsia,  scrofulae,  rhachitis, 
tabes,  debilitas  vitae,  dolores,  spasmi  clonici,  febres, 
hydrencephalus ,  hydrorhachia 5  intertrigo,  strophulus, 
crusta  lactea ,  achores ,  telae  cellulosae  inflammatio, 
induratio  etc.  Recens  nati  ergo  ex  magnis,  quas  expe¬ 
riuntur,  vitae  mutationibus,  dum  respiratio  inchoatur, 
circulus  sanguinis  cor  inter  et  pulmones  aperitur ,  he¬ 
patis  functio  mutatur,  organa  gastrica  digestionis  mu¬ 
nus  suscipiunt,  sensus  excitantur,  magnam  nanciscun¬ 
tur  in  morbos  facilitatem.  Enixus,  antequam  sufficien¬ 
ter  maturuerit,  uberibus  matris  adfixus  est,  cujus 
aerumnis,  curis,  venere,  gula,  algore,  aliisque  mille 
modis  prolicitus  acor  infantis  sanitatem  facile  conte- 

»  it  5  facilius  edax  et  inhumana  consuetudo ,  nec  indo¬ 
mitis  propria  bestiis,  ubera  denegandi.  Excurrens  evo¬ 
lutio  prolicit  functionem  dentitionis,  qua  vita  sensi¬ 
lis  et  irritabilis  ratione  vellicatur  multiplici.  Quibus 
omnibus  morborum  neonatos  torquentium  ingens  cater- 
va  elucescit 

Divisio. 

Divisio  congrua  tribus  statuitur  classibus ,  quarum 
1,  vitia  complectitur  primae  formationis,  i.  e.  illos  sta¬ 
tus  morbosos  ,  qui  vitae  foetilis  a  tramite  normali  ablu¬ 
dentis  sequelae  veniunt  considerandae  5  2.  alios  con¬ 
tinet,  qui  immediatos  partus  et  omnium  proinde  pro¬ 
deuntium  mutationum  sistunt  effectus  5  3»  denique  leli- 
quos  comprehendit  morbos,  quorum  evolutio  a  nativitatis 
momento  ad  lactationis  temporis  usque  finem  contingit. 

CAPUT  PRIMUM. 

De  morbis  neonatorum  ex  processu  vitae  foetilis 
morboso  scaturientibus. 

A.  Hydropes  congeniti . 

1.  Hydrocephalus.  Distinguitur  proxime  in  exter¬ 
num  et  internum: 

aj  Externus  vel  cellularis,  vel  aponeuroticus,  vel 
periosticus  nuncupatur,  prouti  humorum  collectionem, 
vel  sub  integumento  communi  in  textu  celluloso  01  tam, 
vel  galeam  aponeuroticam  inter  et  pericranium ,  vel 
cranium  inter  et  pericranium  formatam  sistit.  Celluluiis 
tumorem  exhibet  mollem,  indolorificum,  digiti  piessioni 
foveam  relinquendo  cedentem,  oedematosum,  margis 
diffusum,  ad  palpebras  saepe  et  aures  usque  semet  ex¬ 
tendentem.  Aponeurotici  tumor  magis  cernitur  circum¬ 
scriptus,  durior,  tensus,  nonnunquam  fluctuatione  ma¬ 
nifesta  notatus ,  sub  pressione  dolens.  Periosticus  sig¬ 
nis  peculiaribus  vix  distinguendus  consuetim  cum  iy 

drocephalo  interno  conjunctus  occurrit.  Hydrocephalus 
externus  in  genere  est  connatus,  interdum  sequela  vio¬ 
lentiae  cujusdam  sub  partu  difficili  aut  longe  durante 
perpessae.  Raro  post  partum  oritur  refrigerio  ,  cutis  et 
imprimis  capitis  effiorescentiis  repulsis  aut  retrogressis, 
insectorum  morsibus  productus.  Tractamen  hydrocepha- 
li  externi  consistit  in  fomentis  calidis,  ex  diversis  re¬ 
mediis  aromaticis ,  cum  virio  aut  cremato ,  spiritu  vini, 
spiritu  camphorato,  aceto  vini,  aceto  scillitico  paratis, 
quibus  adminiculis  pharmaceuticis,  compressione  levi 
capitis  non  neglecta,  frequenter  dissolutio  impetratur, 
fiuido  accumulato,  resorptione  alacriori  reddita,  dis¬ 
pulso.  Morbo  tamen  memoratis  remediis  pertinaciter 
renitente,  fluidum  prius  incisionum  ope  evacuari  po¬ 
test,  accedente  postea  cura  ante  exposita.  Remedia  in¬ 
terna  in  illis  tantummodo  casibus  locum  invenient,  ubi 
morbus  adest  universalis  topico  nexu  causali  junctus. 

b)  Hydrocephalus  internus  aeque  triplici  ratione 
quoad  locum  distinguendus,  humorum  collectionem  sistit 
vel  cranium  inter  et  ineninges,  vel  meninges  inter  et 
cerebri  superficiem,  vel  in  cerebri  ipsius  ventriculis 
accumulatam.  Non  raro  foetus  tenet,  in  utero  adhuc  re¬ 
clusos,  notabilem  propterea  partus  difficultatem  causans 
et 5  ubi  perforatio  evitari  nequit,  prolibus  ipsam  mor¬ 
tem  inducens.  Diagnosis  morbi  jam  formati  post  partum 
nullis  premitur  difficultatibus ,  quum  capitis  volumen 
ultra  normam  amplificatum  primo  intuitu  cognoscatur. 
Causa  hydrocephali  generatim  considerati  proxima  est 
humorum  serosorum,  lymphaticorum,  imo  et  puriformium 
effusio  et  accumulatio ,  cujus  mole  ac  extensione  pres¬ 
sio  in  cerebrum  exercetur  magna,  cranii  parietes  di¬ 
stenduntur  et  membranarum  adinstar  bullosarum  pro¬ 
truduntur. 


Dispositio  jam  in  vita  haeret  foetili  ob  cerebri  vi¬ 
tam  alacriorem  huic  periodo  convenientem ,  majorem  ad 
encephalon  humorum  affluxum  provocantem.  Formatio- 

nem  mali  ipsam  motus  animi  validiores  gravidarum, 
ebriositas  parentum ,  fibulatio  abdominis  sub  graviditate 
arcta  notabiliter  adjuvare  videntur.  De  hydrocephali 
interni  prognosi  quid  sentiendum,  ex  illius  historia  tri¬ 
sti  prodit.  Hydropem  cerebri  ventriculorum  acutum  ini¬ 
tio  stadii  secundi  adhuc  sanabilem  ess eFormey  conten¬ 
dit.  Quoad  tractamen  sequentia  veniunt  tentanda:  Re¬ 
medium  principale  sistit  internus  digitalis,  calomele  nup¬ 
tae,  dosibus  parvis  nec  vomitum,  nec  vertiginem  infe¬ 
rentibus  absolvendus  asus,  quem  adhuc  suffulcire  va¬ 
lent  infrictiones  mixtionis  ex  duabus  ungue  ali  juniperi 
partibus  et  una  unguenlimer curialis  compositae  ad  drach¬ 
mam  in  caput  capillis  rasis  instituendae,  derivationes 
longius  per  tempus  continuatae,  balnea  alcalina  blande 
excitantia  et  perfusiones  capitis  frigidae.  Symptomatum 
morbosorum  decremento  post  triginta  aut  quadraginta 
dies  feliciter  contingente,  mercurii  usus  externus  aeque 
ac  internus,  ne  perniciosa  corpus  tenerum  exinde  capiat 
detrimenta,  restringatur,  neccsse  est.  Tentamina  punc¬ 
tione  ope  lanceolae  et  iterata  seri  evacuatione  morbum 
sanandi,  in  hydrocephalo  interno  summa  circumspec¬ 
tione  rarissimis  in  casibus  desperatis  instituantur ,  ex¬ 
perientia  huic  methodo  vix  adnuente ,  quum  plurimum 
exitum  lethalein  accelerari  doceat.  Magis  proficua  expe¬ 
riebatur  capitis  fasciarum  ope  instituta  compressio.  — 
Diaeta  sit  modice  nutriens,  digestu  facilis,  non  cale¬ 
faciens.  — 

2.  Hydrorhachia  connata.  Est  humorum  indolis  ut 
in  hydrocephalo  descriptae  in  specu  vertebrali,  frequen¬ 
tius  intra  velamenta  rarissime  in  medulla  spinali  ipsa 
collectio.  Connata  plerumque  cum  imperfecta  columnae 
vertebralis  formatione  incompleta  vertebrarum  singula¬ 
rum  ossificatione  f spina  bifida,  Riickenspalte)  conjuncta 
occurrit  et  ejusdem  ac  immediate  morbi  velamenti  ex¬ 
terni  seu  duri  medullae  sistit  effectum.  Tumore  manife¬ 
statur  vel  maxime  regionem  lumbalem,  rarius  cervicem 

aut  dorsum  ,  rarissime  columnam  vertebralem  totam  ad 
os  sacrum  usque  occupante,  intra  unam  aut  aliquot  ver¬ 
tebras,  ubi  deficientibus  processibus  spinosis  hiant,  ap¬ 
parente  molli  elastico,  sub  pressione  evanescente,  hac 
vero  cedente  iterum  prominente,  variae  formae  ac  mag¬ 
nitudinis,  prouti  hiatus  ad  unam  aut  plures  vertebras 
seinet  extendit.  Tumor  mox  e  petiolo  tenui  pendens, 
mox  lata  basi  insidens,  profunda  inspiratione  et  sub 
nisu  ad  alvum  deponendam  magis  tenditur  ac  protrudi¬ 
tur.  Cutis  tumorem  obvestiens,  colorem  exhibet  norma¬ 
lem  et  fluctuatio  in  tumore  tangitur  manifesta.  Hydro- 
rhachia  non  raro  hydrencephalo  nupta  adest.  Neonati 
morbo  hoc  adflicti  situm  dorsalem  recusant  et  sub  pres¬ 
sione  tumoris  momentana  doloris  edunt  signa.  Vulgares 
sequelae  sunt:  macies  universalis,  praecipue  extremi¬ 
tatum  inferiorum  et  debilitas  ,  paralyses  partiales  dicta¬ 
rum  extremitatum  aut  vesicae  et  ani  sphincterum  cum 
involuntariis  lotii  ac  faecum  evacuationibus.  Hydrorha- 
chia  ad  tempora  usque  recentiora  fere  ab  omnibus  artis 
medicae  peritis  insanabilis  declarabatur.  Omnia  tenta¬ 
mina,  externa  et  interna  medicamentorum  adplicatione 
facta,  inutilia  et  fructu  carentia  reperiebantur.  Tumoris 
incisi  o  (Jlichter}  lethalis  semper  evasit.  Fascia  apte 
adhibitae  initio,  nisi  hydrocephalus  simul  adsit  internus, 
remediorum  spirituosorum  et  aquae  saturninae  adplica- 
tiones  externae  ad  malum  mitigandum  et  intumescendam 
ulteriorem  cohibendam  conferre  valent.  Testantibus 
Cooperi  experientiis  morbi  depellendi  possibilitas  confir¬ 
matur.  Celeberrimus  hicce  medicus  in  Medico  -  chirur- 
gical  transactions.  Vol.  II.  1813.  pag.  324.  u.  ff.  plures 
enumerat  casus,  in  quibus  repetitarum  fluidi  evacuatio¬ 
num  et  tumoris  totius  compressionis  continuatae  et  gra- 
datim  adauctae  tentamina  felici  coronabantur  eventu. 

3.  Hydrocele  connata  est  humorum  serosorum 
accumulatio  in  canali  testium  et  funiculi  spermatici  va¬ 
ginali  oblongo  notatum,  a  testibus  ad  annulum  abdo- 

minalem  usque  extensum.  Canali  vaginali  in  annuli  ab¬ 
dominalis  vicinitate  nondum  clauso  sub  situ  neonatorum 
horizontali  disparet  tumor,  fluido  in  abdominis  cavum 
recurrente;  situ  tamen  verticali  iterum  restituitur,  quae 
phenomena  in  casibus,  ubi  canalis  in  annulo  abdominali 
jam  concrevit,  deficiunt.  Hydrocele  morbum  sistit  non 
raro  occurrentem,  saepenumero  tamen  non  agnitum  aut 
praeter  visum ,  quum  partim  certis  in  casibus  ,  ut  supra 
monuimus,  situ  neonatorum,  qui  consuetim  observatur, 
horizontali  malum  dispareat,  partim  naturae  vi  medica- 
trici  alacriter  vigente  frequentius  fluidi  resorptio  et  coc¬ 
tio,  parietumque  canalis  concretio  contingat.  Quoad  ori¬ 
ginem  nexu  causali  conjunctus  est  cum  testium  ex  abdo¬ 
minis  cavo  descensu,  impedita  nimirum  post  hac,  ca¬ 
nalis  vaginalis  partis  superioris  obliteratione.  In  tracta- 
mine  respectus  habeatur  oportet,  numne  fluidum  accu¬ 
mulatum  cum  abdominis  cavo  communicet,  necne. — 
Priori  casu  praesente,  pressione  moderata  et  congrua 
fluidum  annulum  versus  abdominalem  urgeatur  et  fascia 
hernialis  apte  adplicetur,  qua  ratione  non  solum  fluidi 
recursus  impeditur,  sed  etiam  canalis  tunicae  vaginalis 
concretio  adjuvatur.  Aliis  in  casibus ,  ubi  canalis  supra 
jam  obliteratus  existit,  tumoris  dissolutio  fomentis  re¬ 
sorptionem  intendentibus,  cui  scopo  herbae  diversae 
aromaticae ,  salis  ammoniaci  in  aceto  solutiones ,  aqua 
vulneraria  Thedeni  inserviunt,  nonnunquam  impetratur. 
Omnibus  hisce  remediis  absque  effectu  in  usum  tractis , 
secundum  Desaulti  methodum  fluidum  punctionis  ope 
mox  evacuetur,  vinum  rubrum  adstringens  pluries  inji¬ 
ciatur  ,  ut  concretio  per  inflammationem  injectionibus 
hisce  excitatam  perficiatur,  et  vinculum  lierniale  arcte 
inhaerens  ad  commodandum  adplicetur. 

B.  Vitia  formationis  primae  sensu  strictiori . 

1.  Vitia  oculorum  connata  sequentia  neonatos  de¬ 
formant  infelices:  oculi  utriusque  aut  palpebrarum  de- 

fectus  ;  ankyloblepharon  i.  e.  concretio  marginum  pal¬ 
pebrarum;  symblepharon  i.  e.  concretio  bulbi  cum  in¬ 
terna  palpebrarum  facie;  coloboma  palpebrarum;  ocu¬ 
lus  leporinus  i.  e.  impotentia  oculos  claudendi  ob  corru- 
gationem,  brevitatem  et  contractionem  palpebrarum  se¬ 
cus  normalium ;  defectus  totalis  aut  partialis  iridis,  hu- 
jusve  coloboma,  pupillae  atresia,  retinae  et  nervi  optici 
defectus,  hydrops  oculi,  cataracta  congenita.  Quorum 
vitiorum  medelam  faciendam  saepe  impossibilem  esse 
intelligitur.  Auxilia  artis  ophthalmiatricae  adminiculis 
praestanda  fusius  liicce  pertractare  limites  excederent 
praefixos.  — 

2.  Atresia  narium .  Frequentius  quidem  com¬ 
bustionum  et  inflammationum  variarum  sequela,  inter¬ 
dum  tamen  congenita  occurrit,  consistens  in  varii  gra¬ 
dus  narium  occlusione  —  a  completa  obliteratione  usque 
ad  solas  partiales  coarctationes  —  ita  ut  respirandi  fa¬ 
cultas  mox  difficilior  et  anhelans  reddita,  mox  penitus 
denegata  sit,  impedita  insimul  facultate  et  laeso  olfactus 
sensu  in  naso  deformato.  Coarctatio  aut  partialis  tan¬ 
tummodo  concretio  cognoscitur  ex  alarum  nasi  extensione 
sub  exspiratione  fortiori  ad  locum  usque  coalitum  pro¬ 
ducta.  Operatio,  in  qua  unicum  administrandum  datur 
subsidium,  discissione  partium  coalitarum,  atque  co¬ 
natu,  aperturam  artificialem  conservandi,  absolvitur 
omnibus  in  casibus  indicata,  in  quibus  respiratio  per 
nasum  sublata  est,  vel  nasus  hoc  vitio  deformatur. 

3.  Concretio  meatus  auditorii  externi.  Etiam 
crebrius  phlogosium  diversarum  post  partum  exortarum 
sequela,  nonnunquam  et  connata  occurrit.  Meatus  au¬ 
ditorius  externus  aut  duntaxat  angustatus  est  aut  per¬ 
fecte  obliteratus,  quae  occlusio  aut  per  membranam 
aut  per  carnosam  luxuriationem  producitur  et  vel  in 
apertura  meatus  auditorii  externa ,  vel  in  hujusce  medio 
vel  in  tympani  vicinitate  existi t.  Haec  formationis  vitia 
semper  majori  minorive  adsunt  juncta  totius  auditus  or- 

gani  formae  vitiosae.  Operatio ,  quae  ubique  indicata 
est,  si  meatus  auditorii  concretio  per  se  deficiente  qua¬ 
vis  alia  organi  auditorii  labe,  surditatem  aut  baryecoiam 
gignit,  in  tempus  futurum,  dum  infantes  loqui  inchoant, 
differatur  oportet,  quia  violatio,  quacum  est  conjuncta, 
teneram  neonatorum  organisationem  nimis  vehementer 
affligere  queat. 

4.  Vilia  formationis  labiorum  et  palati.  Nomine 
labii  leporini  deformatio  insignitur  peculiaris  non  raro 
occurrens,  consistens  in  hiatu,  ut  leporibus  normale, 
in  labio  superiore,  rarius  et  inferiore  congenito,  cujus 
extensio  varii  est  gradus.  Nonnunquam  unus  tantum¬ 
modo  adest  hiatus  in  labii  medio  consuetim  adparens, 
alias  vero  dupplex.  Nonnullis  in  casibus  vitium  simplicem 
solum  olfert  fissuram 5  alias,  praesertim  si  duplex  adest 
hiatus ,  substantiae  jactura  posita  est.  Labium  lepori¬ 
num ,  qua  solus  labii  hiatus,  ceteris  partibus  adfinibus 
normaliter  constructis,  existens  nunquam  periculosum, 
plurimis  in  casibus  penitus  tollendum.  Quodsi  vero  os 
maxillare  superius  et  palatum  durum  quoque  exhibent 
fissuras  —  faux  lupina  —  deformatio  adest  immutabilis 
infantis  mortem  non  raro  causans.  Praeter  deformatio¬ 
nem  vitia  haec  nominata  plura  adhuc  inducunt  incom¬ 
moda,  quae  sunt:  impedimenta  in  sugendo  et  deglu- 
tiendo,  serius  in  masticando ,  et  in  literarum  labialium 
enuntiatione.  Huic  vitio  tollendo  tantummodo  operatio 
par  est,  cujus  conamina  eo  tendunt,  ut  partes  marginum 
callosae  sectione  separentur  et  removeantur,  et  labia 
vulneris  ope  fili,  aciculas  inductas  circumdantis  (sutu¬ 
ra  circumvoluta)  ad  organicam  concretionem  invitandam 
et  perficiendam  sibi  invicem  approximentur.  Neonati, 
quorum  hoc  vitio  praesente  suctionis  et  deglutitionis 
functiones  redduntur  impossibiles ,  sine  mora  non  cunc¬ 
tando  operationi  subjiciantur  oportet,  quae  aliis  in  ca¬ 
sibus  circunstamtiis  non  urgentibus  ad  secundum  usque 
aetatis  mensem  prolongetur. 

5.  Vitia  formationis  linguae .  a)  Adhaesio  linguae 
(Ankyloglossum)  vitiis  crebro  inveniendis  adnumeranda 
in  eo  consistit,  quod  frenulum  linguae  vel  nimis  breve 
existat  vel  usque  ad  apicem  linguae  semet  extendat,  suc- 
tioni  ac  deglutitioni  impedimenta  ponendo,  cohibito  nimi¬ 
rum  linguae  libero  motu,  ita  ut  ex  oris  cavo  protendi  ne¬ 
queat.  Quod  vitium  facile  cognoscitur,  si  infans  naribus 
clausis  ad  os  aperiendum  cogitur,  ubidum  linguae  apex 
deorsum  cernitur  directa,  aut  si  infans  mammae  mater¬ 
nae  pupillam  prehendere  nequit,  quum  frustra  linguam 
palato  approximandi  conamine  desudat,  aut  si  infantis 
impotentia,  potus  propinatos  sorbendi  et  deglutiendi, 
detegitur.  Solutio  sic  dicta  frenuli  linguae  operatio  est 
haud  ardue  perficienda  et  nullo,  si  caute  et  prudenter 
instituitur,  periculo  stipata.  Infantis  situm  dorsalem 
observantis  nares  manuum  ope  clauduntur,  ut  oris  ca¬ 
vum  aperiat 5  quo  aperto  spattula  fissa  sub  lingua  indu¬ 
citur  et  frenulum  cum  forfice,  cujus  apex  obtusa  est, 
dissecatur.  Sanguinis  profluvium  forsan  insequens  vino 
compescitur,  atque  ad  impediendam  novam  concretionem 
mellis  rosarum  pauxillum  infantis  ori  imponitur. 

b)  Glossocele  s.  paraglossa.  Est  prolapsus  linguae 
ex  abnormi  frenuli  linguae  in  longitudinis  dimensionem 
augmento  ortus,  quo  sugendi  facultas  impeditur  et  in¬ 
fans  suffocandi  periculo  exponitur.  Radicaliter  hoc  vi¬ 
tium  auferi  nequit.  Ad  suffocationem  praecavendam  in¬ 
fanti  mox  post  evigilationem  semper  mammae  porrigantur. 

c)  Ranula  consistit  in  tumore  indolorifico  albido 
variae  formae  ac  magnitudinis  penes  linguae  frenulum 
sito,  infantem  sugendi  facultate  privante,  imo,  si  ma¬ 
joris  est  ambitus,  suffocandi  periculum  inducente.  Cu¬ 
jus  originis  causa  in  occlusione  et  extensione  ductus 
Wartoniani  haeret.  Tractamen  evacuatione  fluidi  tumore 
reclusi  et  praecautione  recentis  iterum  ductus  occlusio¬ 
nis  ope  incisionis  et  viciae  deinde  inducendae  perfici¬ 
tur  ,  aut  totum  saccum  destruendo  absolvitur ,  quod 

cauterisatione  marginum  cum  lapide  infernali  ad  inflam¬ 
mationem  adhaesivam  invitandam  fit. 

6.  Vitiosa  cordis  formatio.  Cyanosis  s.  morbus 
caeruleus  (JBlausucht)  raro  obveniens  morbus  colore 
totius  corporis  caeruleo  ,  praesertim  in  facie  ,  digitorum 
apicibus  et  unguibus  comparente  notatur,  consuetim 
mox  post  partum  exsurgens.  Coloratio  baecce  caerulea 
dependet  a  sanguinis  oxygenatione  ejusdemque  per  pul¬ 
mones  circulatione  impeditis  et  sublatis  ,  quum  per  ab¬ 
normem  cordis  cavitatum  communicationem  (ob  foramen 
ovale  vitiose  patens,  ductum  Botalli  arteriosum  non 
clausum  et  ob  partialem  aut  totalem  septi  atriorum  et 
ventriculorum  defectum3  tanta  in  sanguinis  circulo  mi¬ 
nori  gignetur  disharmonia,  ut  venositatis  in  sanguine 
universo  praepondium  non  exoriri  nequeat.  Morbus  om¬ 
nia  spernit  sanationis  perfectae  tentamina.  Neonati  mor¬ 
bo  hoc  deleterio  detenti  vix  ultra  paucos  menses  miseri 
vivunt  et  exigua  illorum,  quibus  mors  pro  tempore  pe¬ 
percit,  pars  pueritiae  aetatem  non  vident.  Mors  con¬ 
suetim  sub  paroxysmis  suffocationem  semper  minantibus 
intrat.  —  Pauca,  quibus  ars  pollet ,  palliativa  tractami- 
nis  conamina  in  praecavendos  et  mitigandos  dirigenda 
veniunt  paroxysmos.  Qui  ut  praecaveantur,  eo  adlabo- 
randum  est,  ut  sanguinis  circulatio  aeque  ac  respiratio 
libere  procedant,  quare  omnia  arcte  corpus  cingentia 
vestimenta  seponantur  et  evitentur,  quaevis  alvi  re¬ 
tentio  cohibeatur  et  aeris  oxygenio  divitis,  puri  influxu 
concesso,  indoles  sanguinis  venosa  oppugnetur,  arte¬ 
riosa  excolatur.  Paroxysmis  mitigandis  inserviunt  sina¬ 
pismi  suris  imponendi,  clysmata  leniter  aperientia,  scro¬ 
biculi  cordis  cum  aqua  adspersio ,  corporis  totius  fric¬ 
tio,  lotiones  cum  aceto,  et  magna  anxietate  torquente 
fortique  cardiopalmo  praesente  hirudinis  unius  alter- 
utriusve  adplicatio  in  cordis  regione.  Goelis  balnea 
alcalina  fortiora  et  chamomillarum  infusum  commendat. 

7.  Herniae  congenitae:  a)  Encephalocele  (JHirn- 

bruch)  tumore  se  prodit  in  variis  capitis  regionibus  oc¬ 
currente;  escensu  partis  cerebri  per  aperturam  in  cranii 
ossibus  abnormem  sub  integumento  externo  contingente 
producto,  circumscripto  et  indolorifico,  pressione  mi¬ 
nuendo,  imo  disparente,  infantis  clamore  adaugendo, 
ad  tactum  molli ,  pulsationem  cerebro  peculiarem  ex¬ 
hibente.  Pressione  in  tumorem  fortiori  continuata ,  con¬ 
vulsiones  excitantur,  imo  apoplexia  insequitur.  Cutis 
tumorem  obvestiens,  nullas  ofFert  coloris  mutationes. 
Raro  encephalocele  per  suturas;  plurimum  per  abnor¬ 
mem  ossis  cujusdam  ex  primae  formationis  vitio  relic¬ 
tam  aperturam  protrusa  invenitur.  Magnitudo  et  forma 
tumoris  valde  differentes  cernuntur,  a  magnitudine  ovi 
columbini  ad  pugni  extensionem.  Diversis  quoque  ap¬ 
paret  in  locis,  frequentissime  in  ossibus  parietalibus 
observabatur.  Herniae  tales  cerebri  majoris  ambitus 
generatiin  insanabiles,  brevi  fiunt  lethales.  Auxilium 
ferendi  possibilitatem  tantummodo  herniae  extensionis 
exiguae  concedunt,  quarum  sanatio  caute  peragenda 
herniae  repositione  et  ejusdem  restitutione  pressionis 
ope  continuata  impedienda  tentari  potest,  donec  usque 
ossium  fissura  disparuerit,  concretione  perfecta  auxi- 
liatrice.  Haec  pressio  ab  initio  tantummodo  lenis  exer¬ 
ceatur  suinmma  circumspectione  gradatim  adaugen¬ 
da,  quia  secus  symptomata  soporis,  convulsionum, 
paralysium  insequuntur,  infanti  mortem  inducendo 
paria. 

bj  Omphalocele  QVabelbruch3  consistit  in  organo¬ 
rum  abdominalium  per  annulum,  qui  patens  manebat,  um¬ 
bilicalem  progressione,  tumore  elastico  et  circumscripto 
notata,  consuetim  facile  reponenda.  Duplex  est,  vel  con¬ 
natum,  vel  post  partum  acquisitum.  Connatum  latiori 
insidet  basi,  majoris  est  ambitus,  qua  verum  formatio¬ 
nis  organicae  inhibitae  vitium  contemplandum.  Tracta - 
men :  Organa  prolapsa  reponantur  et  in  situ  normali  tam 
diu  artis  adminiculis  retineantur ,  usque  dum  annulus 

umbilicalis  resistendi  facultate  invaluerit,  quae  ultima 
tractaminis  pars  corporum  conice  formatorum  in  locum 
herniae  repositae  prementium  ope  absolvitur.  Cura  ta¬ 
men  radicali,  ut  consuetim  contingit,  non  feliciter  impe¬ 
tranda,  ligatura  commendatur. 

c.  Hernia  inguinalis  (Leistenbruch)  est  organo¬ 
rum  abdominalium  excessus  per  vitiose'  patentem  cana¬ 
lem  tunicae  vaginalis ,  in  pueris  herniam  scrotalem,  in 
puellis  herniam  labii  pudendi  externi  causans.  Cognos¬ 
cuntur  ex  subito  incremento  sub  clamore,  tussi  aut  nixu, 
ex  fluctuationis  defectu ,  et  repositionis  possibilitate. 
Tractamen  repositione  herniae  ejusdemque  retentione  ar¬ 
tificiali  fasciae  hernialis  ope  impetranda  perficitur,  re¬ 
mediorum  adstringentium  adplicatione  congrue  adjuvan¬ 
dum.  Peculiaris  status  pathologicus ,  herniae  inguina¬ 
li  consimilis,  probe  distinguendus  est,  quum  tractami- 
ne  indigeat  longe  differente,  nempe  sic  dictum  parochi- 
dium  (Leistenhode),  ubi  testis  unus  alterve  viam  per 
canalem  inquinalem  permeando  in  annulo  abdominali 
haerens  remansit.  Dignoscitur  tumore ,  tactum  ut  bu¬ 
bones  feriente,  continuo,  aut  solum  subpressione  dolen- 
te,  et  testis  lateris  correspondentis  in  scroto  defectu. 
Cura  per  symptomatum  majorem  minorem  ve  vehemen¬ 
tiam  definitur.  Dolore  non  magno  vexante  cataplasma¬ 
tum  emollientium  adplicatio,  infrictiones  cum  oleo  ca¬ 
lefacto  et  balnea  emollientia  sufficiunt.  Inflammatione 
tamen  jam  exorta,  hirudines  in  auxilium  vocentur,  quo¬ 
rum  adplicationem  fomentationes  tepidae  ex  aqua  satur- 
nina  et  mica  panis  excipiant. 

8.  Vitia  formationis  partium  genitalium .  a)  Her- 
maphrodismus  (^Zwitterbildung)  est  evolutio  genitalium 
a  norma  tantopere  deflectens ,  ut ,  quemadmodum  imis 
regni  organici  entibus  genitalia  distincta  nulla  sunt,  cha¬ 
racter  sexualis  nullus  evidenter  agnosci,  aut  primo  sal¬ 
tem  intuitu  de  sexus  charactere  aperto  suspicio  moveri 
queat.  Talibus  abnormitatibus  sequentes  naturae  lusus 

adnumerantur :  In  maribus,  qui  Androgyni  propterea 

nominantur,  glans  non  perforata,  penis  pusillus,  scroti 
fissio,  testium  in  abdominis  cavi  aut  canali  inguinali  re¬ 
mansio  (Crypsorchides ,  Testicondi).  (3)  In  femellis, 
Androgynarum  nomine  tunc  venientibus,  clitoridis  mo¬ 
dum  excedens  evolutio,  et  nymphae  tantopere  explica¬ 
tae,  ut  scroti  aemulent  formam.  Hermaphroditarum  per¬ 
fectorum  i.  e*  individuorum,  quorum  genitalia  complexum 
partium  sexualium  utriusque  sexus  exhibent  et  functio¬ 
nibus  utrisque  fungi  possunt,  stirps  humana  non  mon¬ 
strat  exempla. 

bj  Urethrae  ostium  vitiosum  tantummodo  maribus 
convenit,  qui  hypospadiaei  nuncupantur,  si  urethrae 
ostium  in  penis  facie  inferiori  5  et  anaspadiaei,  si  in  fa¬ 
cie  superiore  patet.  Operationis  methodi  projectae  ma¬ 
xima  ex  parte  absque  elTectu  secundo  reperiebantur.  — 

cj  Atresia  urethrae  in  neonatis  sexus  utriusque 
occurrere  potest.  In  maribus  apertura  urethrae  externa 
vel  tenui  membrana,  urinae  aflluxu  protendenda,  cerni¬ 
tur  clausa,  vel  canalis  pars  longior  est  obliterata,  ita  ut 
in  glande  nullum  existat  ostii  vestigium.  In  femellis 
urethra,  nisi  vitia  grandiora  primae  formationis  coexi- 
stant,  in  regula  membranula  tenui  occlusa  detegitur 
praesente  insimul  labiorum  pudendorum  concretione.  — v 
Traclamen .  Membrana  urethrae  ostium  externum  occlu¬ 
dens  discinditur  5  ubi  vero  glans  integra  imperforata  et 
nulla  alia  urethrae  apertura  adest,  urethra  in  inferiore 
glandis  parte  perfoditur  et  concretio  nova  per  filamenta 
cerato  impraegnata  inducta  cohibetur.  Quodsi  artis  ten¬ 
tamina  frustra  instituantur,  urina  viam  sibi  nonnunquam 
aperit  per  urachum  ex  novo  patentem,  aut  per  intestinum 
rectum.  Quae  si  non  contingunt,  vitium  lethale  mox 
evadit. 

d)  Atresia  vaginae  consuetim  per  hymenis  ini— 
perforationem  producta  plurimum  primis  vitae  annis  prae- 

tervidetur  et  ingruente  pubertatis  tempore  demum  agnos¬ 
citur  ob  fluxus  menstrualis  impedimentum. 

9.  Atresia  ani.  Ani  atresia  non  raro  in  neonatis 
observatur  varii  gradus,  ita,  ut  sequentes  statuere  que¬ 
amus  divisiones :  a)  praeclusio  ani  per  membranam  ;  b) 
talis  ejusdem  gradus,  ut  tantummodo  plagula  exigua  al¬ 
bida  ani  locus  significetur  5  c)  nec  ullum  ani  vestigium; 

d)  coneretio  ani  in  intestinum  usque  rectum  protracta; 

e)  intestini  recti  occlusio  supra  ani  aperturam  patentem ; 
jj  intestini  recti  defectus.  Symptomata  omnibus  hisce 
vitiis,  meconii  evacuationem  plane  impedientibus ,  pro¬ 
ducta  sunt  sequentia :  Neonatus  inquietus  saepe  clamat, 
abdomen  ejusdem  intumescens ,  durius  tangitur  et  ten¬ 
sum,  dolorificum;  corporis  superficies  sub  vehementi 
ad  alvum  deponendam  nisu  calore  tingitur  violaceo,  imo 
livido,  oculi  protruduntur,  spasmi  et  vomitus  intrant,  fa¬ 
cies  eollabitur  et  omnia  pectoris  angoris  signa  illuces¬ 
cunt.  Tractamen  variat  pro  vario  occlusionis  modo: 
Membrana  ani  ostium  praecludens  incisura  cruciformi 
discinditur,  et  laciniae  sic  formatae  forficis  ope  sepa¬ 
rantur.  Ubi  concrefio  magis  in  superiore  intestini  recti 
parte  existit,  profundiores  indicantur  incisiones  infun- 
dibuliformes  et  novae  concretiones  filamentis  cerato  ob¬ 
ductis  inducendis  cohibeantur.  Ouodsi  intestinum  rec¬ 
tum  non  inveniatur,  auxilium  tantummodo  in  artificiali 
ano  secundum  Chirurgiae  regulas  aperiendo  reservatum 
est;  secus  infantis  mors  inevitabilis. 

10.  Formationes  extremitatum  vitiosae,  a)  Con¬ 
cretiones  vel  numerus  major  digitorum  extremitatum 
superiorum  et  inferiorum  non  raro  ex  haereditate  pro¬ 
veniunt.  Priores  consuetim  membrana  avium  natan¬ 
tium  adinstar  aut  massa  carnosa  producuntur.  Auxilium 
chirurgiae  conamina  ferunt  discissione  partium  coalita¬ 
rum  et  exarticulatione  digitorum  supervacaneorum. 

deformationes  comprehenduntur,  sequentibus  modifica¬ 
tionibus  distinguendae : 

c x )  Vari  i.  e.  talipedes  introrsum  versi ,  margine 
pedis  interno  cum  digito  magno  elato,  externo  solo  in¬ 
cumbente  et  planta  pedis  introrsum  conversa.  Introitus 
hoc  vitio  summe  praegravatur  pede  margini  solummodo 
externo  suo  innitente. 

(3)  Valgi,  i.  e.  talipedes  extrorsum  versi,  pede  di¬ 
rectiones  prioris  vitii  oppositas  monstrante. 

y)  Talipedes  nomine  pedum  planorum  (JPlattfiisse) 
designati  propriam  sistunt  formam,  ubi  dorsi  pedis  con¬ 
vexitas  normalis  aeque  ac  plantae  pedis  concavitas  na¬ 
turalis  deficiunt,  ita  ut  aeger  tota  pedis  planitie  solum 
premente  intret. 

e?)  Sic  dicti  equipedes  (  Pfenle-  oder  Spitzfusse) 
consistunt  in  contractione  tendinis  achilleae  calcem  sur¬ 
sum  trahente,  quapropter  aeger  tantummodo  cum  ante¬ 
riore  pedis  plantae  parte  incedere  potest. 

e)  Pedes  bovini  (Knoll-  oder  Stumpffiisse)  con¬ 
trarium  sistit  vitium ,  ubi  pedis  pars  anterior  cruri  ita 
approximatur,  ut  calx  deorsum  et  digiti  sursum  directi 
cernantur. 

Quorum  omnium  primae  formationes  organicae  vi¬ 
tiorum  tractam  en  ad  chirurgiae  forum  spectat. 

CAP1TT  SECUJVDUM. 

De  morbis  neonatorum  qua  partus  et  mutationum 
cum  partu  semet  evolventium  effectibus. 

I.  Asphyxia  neonatorum.  Quilibet  neonatorum  licet 
vitiorum  expers  qua  asphvcticus  erit  considerandus,  qui 
nulla  aut  debilia  tantummodo  explicat  vitae  signa,  deli¬ 
cientibus  tamen  quibusvis  mortis  characteribus. 

Asphyxia  s.  animi  deliquium  neonatorum  in  genere 
sub  duplici  oritur  forma:  a~)  asphyxia  apoplectica  s.  li¬ 
vida  e  nimia  vasorum  sanguiferorum  cerebri  oppletione, 
laticis  sanguinolenti  circulationem  sufferente  originem 

ducens  5  b~)  asphyxia  syncoptica  s.  pallida,  veram  vitae 
debilitatem  proximam  ortus  causam  agnoscens. 

Diagnosis .  Asphyxiae  apoplecticae  signa  sunt  se¬ 
quentia:  facies  turgida,  caeruleo  -  rubra,  rubro-livescens 
oculi  rubicundi  protuberantes,  labia  sublivida,  lingua 
crassa,  rigida,  palato  interdum  adhaerens,  cutis  turges¬ 
cens  maculis  caeruleis  saepe  notata,  cordis  et  arteria¬ 
rum  umbilicalium  pulsationis  debilitas,  imo,  sed  raro 
defectus.  Asphyxiae  syncopticae  vero  symptomata  sunt : 
faciei  et  totius  consuetim  male  nutriti  corporis  pallor , 
cutis  flaccida,  laxa,  facies  collapsa,  maxilla  inferior 
dependens  ,  extremitates  laxae  et  frigentes ,  algentes  , 
ani  ostium  late  patens,  arteriarum  et  cordis  pulsationes 
deficientes. 

Aetiologia .  Asphyxia  apoplectica  praeprimis  neo¬ 
natos  affligit  bene  nutritos,  succi  plenos,  et  sequenti¬ 
bus  causis  excitatur,  quae  sunt:  pressio  capitis  in  pelvi 
longius  per  tempus  fixe  haerentis  vehemens  et  conti¬ 
nuata  partus  nimis  velociter  absoluti,  partus  faciales 
nimis  tarde  procedentes,  funiculus  umbilicalis  per  collum 
infantis  circumvolutus ,  ejusdem  prolapsus  penes  infan¬ 
tis  pedes  aut  clunes  et  exinde  orta  compressio  incarce- 
ratio,  ejusdem  ligatura  ante  respirationis  introitum  fac¬ 
ta  ,  muci  in  ore ,  naso  aut  larynge  accumulationes ,  re¬ 
spirationi  obstacula  ponentes.  Asphyxia  vero  syncoptica 
infantes  male  nutritos,  debiles  ante  legitimum  gravidi¬ 
tatis  terminum  utero  enixos  plectere  solet,  excitata  per 
nimiam  capitis  sub  partubus  difficilioribus  compressionem, 
funiculi  umbilicalis  disruptionem  ,  placentam  praeviam, 
haemorrhagias  ,  per  medullae  spinalis  sub  partu ,  pedi¬ 
bus  praeviis  contingente,  extensionem  etc.  5  et  nonnun- 
quam  apoplecticam  excipere  consuevit. 

Prognosis  in  genere  eo  infaustior  est  statuenda,  quo 
longius  jam  per  tempus  status  asphycticus  duraverat 
auxilio  congruo  deficiente.  Asphyxia  syncoptica  summo 

stipatur  periculo,  et  infantes  sexus  sequioris  facilius  re¬ 
viviscere  fertur,  quam  mares,  mortis  consuetim  praeda. 

Tractamen.  Asphyxia  recens  natorum  curam  pro 
origine  diversa  poscit  differentem.  Ubi  (in  Asphyxia 
apoplectica)  facies  neonati  turget,  caeruleo -rubra  aut 
livida ,  maxillis  spastice  sibi  adpressis ,  ubi  ipse  robu¬ 
stus  ac  bene  nutritus,  mater  sana  ac  vegeta  conspi¬ 
ciuntur,  partusque  sine  notabili  sanguinis  dispendio  ab¬ 
solutus,  protractus  vero  fuit  et  admodum  laboriosus : 
asphyxiae  nonnisi  fictitia  subest  debilitas,  et  quidem  sta¬ 
tus  apoplexiae  lethali  accensendae  idoneus.  Funiculus 
umbilicalis  illico  rescindendus,  et,  antequam  sublige¬ 
tur,  uno,  duobus,  imo  tribus  cochlearibus  sanguis  ex  eo 
extricandus ,  post  sicuti  sequente  in  casu  procedendum 
est.  Ubi  nempe  e  contrario  debilitas,  macilentia,  laxi¬ 
tas,  pallor,  facies  collapsa  neonati,  sanguinis  jactura 
e  funiculo  umbilicali  fors  jam  resecto,  ubi  matris  affec- 
tiones  morbosae,  cacliecticusgravidae  status  de  vera  vi¬ 
rium  debilitate  (asphyxia  syncoptica)  testantur,  funi¬ 
culum  umbilicalem,  ut  sanguis  adhuc  proli  advehatur 
non  statiin  subligare,  sed  os  faciesque  a  pituita  ope 
digiti  depurare,  faciem  pectusque  aqua  fortiter  con¬ 
spergere,  thoracem  ac  abdomen,  alternatim  comprimere, 
pulmonibus  aerem  inflare,  prolem  vertere  saepius  ac 
pronare,  odoratum  submittere  naribus  aromaticum, 
balneum  adhibere  calidum  pauxillo  vini  aut  spiritus  vini 
remixtum,  inque  hoc  abdomen,  dorsum,  membra  sedu¬ 
lo  fricare  opus  est. 

Vitae  revertentis  signa  sunt:  transversio  coloris 
cutis  lividae  aut  pallidae  in  colorem  carniconfonnem , 
laxitatis  extremitatum  imminutio ,  cordis  et  funiculi  um¬ 
bilicalis  pulsatio  exsurgens,  motus  convulsivi  exigui, 
trementes  oris  et  musculorum  pectoris,  respiratio  primo 
anhelans,  singultus,  manuum  ac  pedum  motiones,  et 
denique  clamoris  evigilatio.  Infanti  similia  signa  edenti 
atque  deglutire  valenti,  infusi  melissae  aut  florum  cha- 


23 

momillae  cochlearia  aliquot  praebeantur  sorbilanda,  dor¬ 
sum  atque  extremitates  inferiores  fluido  quidpiam  aro¬ 
matico  iteratim  leniter  fricando  laventur ;  dein  puerpe¬ 
rae  tradatur  matri  neonatus,  ut  calore  uberibusque 
ejusdem  foveatur,  refocilletur,  alatur. 

In  applicatione  remediorum  auxiliatricum  vitam 
neonatorum  asphycticorum  resuscitandi  gratia  selectorum 
sequentes  observandae  sunt  regulae :  1.  Cavendum  est 
ab  omni  festinatione  praecoci,  ne  dormiens  tantum  et 
gliscens  vitae  fomes  penitus  exstinguatur ;  potius  cum 
quieta  considerantia  reactiones  organismi  exspectentur 
oportet ;  2*  semper  cum  remediis  lenioribus  inchoandum 
et  gradatim  ad  fortiora  et  magis  irritantia  transgressus 
faciendus,  donec  usque  reactio  assurgat  5  3.  sub  reme¬ 
dii  unius  usu  aliud  jam  praeparetur;  4.  vitam  revo¬ 
candi  tentamina  ad  vitae  signorum  usque  reditum ,  qui 
non  raro  conamina  plures  (imo  quinque,  sex)  per  horas 
protracta  demum  sequitur,  indefessa  cum  industria  et 
constantia  continuentur  necesse  est.  5-  Comparentibus 
vitae  evigilantis  vestigiis  consideranter  ad  plenam  us¬ 
que  vitae  functionum  restitutionem  cum  remediis  hucus¬ 
que  feliciter  adhibitis  pergatur,  ut  recidiva  praecavea¬ 
tur.  6.  Tandem,  quodsi  conamine  vitam  resuscitandi  jam 
plures  per  horas  frustra  continuato  nulla  vitae  regre- 
dientis  assurgerent  signa,  infans  nondum  vere  mortuus 
declaretur,  sed  in  lectum  transportetur  calefactum,  ca¬ 
pite  elato  uni  altero  ve  incumbens  lateri,  diligenter  ob¬ 
servetur,  ut  vitae  vestigia  fors  evigilantia  artis  admini¬ 
culis  suffulciri  queant. 

2.  Notabiles  capitis  et  clunium  tumores  oedema - 
losi.  Si  propter  capitis  infantilis  volumen  normam  ex¬ 
cedens  aut  pelveos  matris  angustiam  partus  difficilior 
redditur  et  tardius  procedit,  ob  longam  capitis  in  pelvi 
commorationem  ejusque  compressionem  tumor  capitis 
oritur  notabilis  oedematosus ,  dolores,  inquietudinem  et 
agrypniam  causans  et  transgressum  in  inflammationem 

suppurationeinque  subsequam  minans.  Iisdem  sub  cir¬ 
cumstantiis  ,  si  partus  clunibus  praeviis  absolvitur,  si¬ 
milis  clunium  et  genitalium  intumescentia  formatur.  Om¬ 
nes  tales  tumores  colorem  exhibent  fuscum ,  insigniter 
prominentes,  ad  tactum  molles ,  pulti  similes.  Tracta- 
men  resorptionis  processum  habet  intendendum  fomen¬ 
torum  tepidorum  aromaticorum  et  spirituosorum  applica¬ 
tione  assequendum,  ut  dissolutio  tumoris  mox  impetre¬ 
tur.  Suppuratione  nihilominus  intrante,  cataplasmatibus 
emollientibus  talibusque  emplastris  haec  acceleretur,  in¬ 
cisioque  fiat,  dum  aperte  fluctuatio  apparet. 

3.  Echinoma  capitis  s.  cephalaematoma .  Est  ac¬ 
cumulatio  sanguinis  effusi  cranium  inter  et  pericranium 
collecti  venarum  plurium  ad  sinum  quemdam  pertinen¬ 
tium  rexi  producta  consuetim  secunda  vel  quarta  post 
partum  die  demum  apparens.  Frequentius  partuum  faci¬ 
liorum,  quam  difficilium  est  sequela,  bregmatis  et  tem¬ 
porum  ossibus  insidet,  plurimum  lateris  dextri,  rarius 
occiput  premens,  magis  circumscripta,  quam  simplex 
prius  descriptus  capitis  tumor,  plerumque  indolorificus, 
tensus,  modicam  exhibens  fluctuationem,  a  cerebri  her¬ 
nia,  quacuin  confundi  queat,  in  eo  differens,  quod  pres¬ 
sione  facta  neque  tumoris  imminutio  producatur,  neque 
symptomata  soporosa,  ut  in  hernia  proveniunt,  excite¬ 
tur.  Quodsi  capitis  echinoma  sibi  ipsi  commissum  manet, 
transgressus  in  suppurationem  raro  evitandus  et  prae¬ 
cavendus,  cranii  ossium  necrosim  oriundam  minatur, 
mortem  sub  apoplecticis  phaenomenis  parem.  Tractatio 
eo  tendat,  necesse  est,  ut  resorptione  intensiore  red¬ 
dita  sanguis  effusus  removeatur,  aut,  quodsi  tali  ratione 
evacuatio  non  contingat,  tumor  ipse  cultro  aperiatur, 
suppuratione  sanationem  perfectam  invitando.  Remedia 
resorptionis  gratia  in  usum  vocantur  sequentia:  prae¬ 
sente  corporis  infantilis  laxitate  decocta  vinosa  cor¬ 
ticum  adstringentium ,  ut  corticis  peruviani,  quercus, 
ulmi,  et  infricationcs  cum  spirituosis,  ubi  vero  infantes 


robustiores  hoc  malo  plectuntur,  characterem  magis  ere- 
thicum  exprimente,  melius  conducunt  epithemata  ex 
aqua  G  o  u  1  a  r  di ,  salis  ammoniaci  solutione,  aceto  di¬ 
luto,  tandem  inunctiones  unguenti  mercurialis.  Quibus  dis¬ 
solutionem  impetrandi  tentamina  octo  vel  decem  per  dies 
continuentur,  et  si  resolutio  non  obtinetur,  ad  cultrum 
confugiatur.  Methodus,  quam  Goelis  commendavit,  tu¬ 
morem  caustici  cujusdam  ope  aperiendum  esse  docens, 
nullos  hucusque  praebuit  effectus  salubres. 

4.  Impressiones  cranii  ejusdemqne  ossium  exa- 
geratio  ( Eindriicke  iind  Verschiebung  der  Schddel- 
knochenj  Propter  disproportionem  mechanicam  cranii 
ossa ,  si  partus  tardius  procedit,  nonnunquam  in  suturis 
et  fontanellis  tantas  quoad  situm  experiuntur  mutatio¬ 
nes,  ut  capitis  forma  obliqua,  elongata  et  acuminata 
evadat.  Tumore  consuetim  aut  echinomate  hoc  malum 
occurrit  complicatum.  Naturae  medicatricis  vi  vigente 
in  regula  haec  deformatio  exaequatur,  et  quodvis  artis 
auxilium  supervacaneum,  imo  nociferum  est. 

5.  Intumescentia  et  indnr aliones  mammarum . 
Non  solum  in  neonatis  sexus  foeminei,  sed  etiam  in 
pueris  post  partum  interdum  mammae  tumidae  reperiun- 
tur,  et  non  raro  notabiliter  induratae,  humorem  lympha¬ 
ticum  lacti  similem  continentes.  Tumor  ner  se  fere  nui- 
lius  momenti,  tamen  si  vilipensus  negligitur,  in  inflam¬ 
mationem  transit  et  suppurationem ,  qua  mammae  puel¬ 
larum  futurae ,  cui  destinatae  sunt ,  functioni  peragen¬ 
dae  impares  redduntur.  Tractamen  variat  pro  tumoris 
magnitudine  et  pro  praesentia  vel  absentia  inflammationis. 
Intumescentiae  ambitus  minoris  et  phlogosi  adhuc  ca¬ 
rentes  caloris  ope  sicci  resolvuntur.  Majores,  tensio- 
res  et  dolorifici  praeterea  adhuc  exposcunt  humecta- 
tiones  sum  oleo  amygdalarum  aut  hyoscyami.  Phlogosi 
jam  evidenter  explicata,  et  transgressu  in  suppuratio¬ 
nem  non  amplius  praecavendo  suppuratio  cataplasma¬ 
tibus  emollientibus  adjuvetur.  Abscessus  apertio  natu- 

rae  committatur,  lndurationes  remanentes,  postquam 
phlogosis  perfecte  fuerit  dispulsa,  inunctionibus  cum  un¬ 
guento  mercuriali  cinereo  vel  emplastri  cujusdam  resolu¬ 
tionem  promovendo  paris  adplicatione  resolvere  interest. 

6*  Icterus  neonatorum.  Morbus  est  frequentissime 
neonatos  infestans ,  consuetim  tertio ,  quarto  aut  septi¬ 
mo  post  partum  die  apparens ,  coi  oratione  primo  in  fa¬ 
cie,  in  bulbi  conjunctiva  et  in  alis  narium  apparente, 
flavescente,  gradatim  per  omnem  cutis  superficiem  semet 
diflTundente  se  prodens ,  cum  urinis  flavo  -  bruneis 
chartam  albam  aut  linteum  immissum  croceo  tingentibus 
colore.  Coenestliesis  neonatorum  vix  hoc  morbo  turbatur, 
qui  consuetim  sex  novemve  diebus  elapsis  disparet. 
Neonati  in  icterum  dispositi  sunt  ob  hepatis  functionis 
praepondium,  cutisque  teneritudinem,  quae  partu  in¬ 
gruente  mox  summe  alteratur.  Causae  excitantes  occa- 
sionales  sunt:  ligatura  et  dissectura  funiculi  umbilicalis 
antequam  respiratio  fuerit  perfecte  explicata,  abdominis 
compressio ,  refrigeratio ,  alimentorum  incongruoruin 
usus,  alvi  obstipatio,  matris  aut  nutricis  errores  diae- 
tetici.  Neonatorum  icterus  non  gravis  esse  solet  mo¬ 
menti.  Therapia  icteri,  causis  remotis,  bilis  in  sanguine 
abundantis  evacuationem  et  cutis  functionis  normalis 
restitutionem  habet  respiciendas.  Bilis  copia  minuitur, 
clysterum  applicatione,  remediis  eccoproticis ,  ut:  sy- 
rupo  mannato  aut  cichorei  cum  rheo,  tali  dosi  porri¬ 
gendis,  ut  quotidie  ter  quaterve  alvus  moveatur.  Cutis 
functio  intenditur  balneis  tepidis  saepius  repetitis  addito 
vino  aut  herbarum  aromaticarum  infuso.  Balnea,  quae 
Boer  commendavit,  frigida  aeque  ac  hirudines  a  Ca-. 
puron  laudati  oblivioni  tradantur  secundum  celeberri¬ 
mi  D.  Professoris  Schwarzer  effatum.  Hepatitide 
eodem  tempore  praesente  interne  calomelanos  doses 
restrictae  propinentur  et  externe  illinitiones  cum  oleo 
hyoscyami  et  inunctiones  cum  unguento  mercuriali  cine¬ 
reo  in  hepatis  regionem  instituantur. 


CAPUT  TERTIUM. 

De  morbis  neonatorum,  quorum  evolutio  a  nativi¬ 
tatis  momento  ad  lactationis  temporis  usque  finem  con¬ 
tingit* 

1.  Inflammationes .  —  d)  Blepharitis  et  ophthal - 
mitis*  Sub  primae  vel  secundae  post  partum  hebdoma¬ 
dis  decursu  morbus  primordia  sumere  solet  intumescentia 
palpebrarum ,  quarum  margines  rubescere  incipiunt  et 
glandulae  Meibomianae  majorem  muci  copiam  secernunt, 
quo  palpebrae  conglutinantur}  serius  inflammatio  pro¬ 
serpit  ad  bulbi  conjunctivam,  intrat  magna  photophobia 
et  crassae ,  puriformis  materiae ,  interdum  sanguine 
mixtae ,  saepe  ingens  quantitas  ex  oculorum  angulis 
promanat.  Frequens  hujus  morbi  in  infantibus  origo 
fontem  agnoscit  mutationem  vitae  rationum  post  partum 
subito  ortam  et  peculiaritatein  hujus  aetatis  in  summa 
organorum  evolutione  versantis.  Causae  excitantes  sunt : 
oculorum  refrigeratio  per  aquam  frigidam ,  lotiones  in¬ 
cautae  cum  spongia  aspera  et  impura,  lucis,  flammae  in¬ 
fluxus,  habitacula  humida,  aer  corruptus,  diversis 
quisquiliis,  pulvere  et  fumo  inquinatus  proprium  gene¬ 
rans  contagium  5  hinc  malum  vix  nisi  in  brephotropheis 
et  nosodochiis  observatur}  immediatus  cum  blennorrhoi- 
cis  contactus,  infectio  sub  partu  ipso  per  fluxum  matris 
album  acrem.  Decursus  tardus  esse  consuevit,  octo  die¬ 
rum  imo  et  trium  hebdomadum  spatium  permeans. 
Prognosis  varia  audit  pro  diverso  morbi  gradu,  quem 
intensiorem  corneae  obscurationes,  mediorum  oculi 
suppurationes  et  destructiones,  oculi  totius  deformationes 
excipiunt.  Therapiae  indicationes  eo  tendunt,  ut  momen¬ 
ta  causalia  arceantur,  phlogosis  tractetur,  secreti  libci 
defluxus  promoveatur  et  sequelae  tristes,  imprimis  oculi 
partium  internarum  adfectiones  ,  praecaveantur.  Causis 
ergo  remotis  et  cohibitis  oculi  vicibus  repetitis  cum  aqua 
frigida  eluantur,  epithemata  frigida  impoueufui ,  piimo 

ex  aqua  pura,  serius  ex  aqua  saturnina  vel  vitrioli  albi  so¬ 
lutione  cum  tinctura  opii  etc.  Phlogosi  vehementer  sae¬ 
viente  hirudines  subter  palpebram  inferiorem  adplicen- 
tur,  vesicantia  retro  aures  imponantur  et  calomelano, 
rheo  et  magnesia  plures  alviductiones  provocentur. 
Morbo  in  chronicum  decursum  labente  collyria  e  te¬ 
nuibus  solutionibus  sublimati  vel  lapidis  infernalis  cum 
tinctura  opii  et  similia  locmn  inveniunt. 

b)  Erysipelas  (Rothlauf)  recentiore  primum  aevo 
in  Galliae  et  Angliae  nosodochiis  et  brephotropheis  fre¬ 
quentius  observatum  singularem  sistit  formam  ,  con- 
suetim  intra  primas  duodecim  vitae  septimanas  cornpa- 
rentein.  Frequentissime  regionem  umbilici  et  genitalia 
invadit  ?  et  initio  exigua  tantum  plaga  rubefit  ac  inca¬ 
lescit  ;  rubor  vero  et  calor  auctus  per  abdomen  et  per 
totam  imo  corporis  superficiem  expanduntur  cum  par¬ 
tium  magno  tumore,  tensione,  rubedine  profunda  et 
livescente ,  dolore  ad  levissimam  pressionem  vehemen- 
te.  Cum  inflammatione  febris  intrat,  cum  cute  arida,  fer¬ 
vente,  symptomatibus  gastricis,  doloribus  colicis,  alvo 
diarrhoica  viridi,  olente,  raro  obstipa,  consociata. 
Aphthae  et  icterus  non  raro  faciunt  complicationem,  et 
gradu  mali  altiore  in  funestum  exitum  tendente  sympto¬ 
mata  gravia  nervosa ,  trismus  speciatim  et  tetanus,  ac¬ 
cedunt.  Erysipelatis  neonatorum  causae  noscuntur:  aer 
corruptus,  effluviis  putridis  onustus,  tumidus;  funiculi 
umbilicalis  ipsiusque  umbilici  tractamen  rude ;  linteami¬ 
na  humida  calidaque  ad  involvendos  infantes  adhibita, 
lotio  faecibus  immunda  diutius  non  commutata;  spurci¬ 
ties  in  genere ;  refrigeratio,  victus  neonatorum  incon- 
gruus,  malae  indolis ;  matris  aut  nutricis  varii  errores 
diaetetici ,  iracundia ,  terror  etc.  Prognosis  in  genere 
est  infausta,  quum  rarissimis  tantummodo  in  casibus 
resolutio  intret  et  erysipelas  ad  abdomen  et  genitalia 
in  gangraenam,  ad  membra  haerens  in  ulcerationem 
malignam,  corrosivam  magnum  sernper  ostendit  nisum 

morte  terminantem.  Erysipelas  neonatorum  rationem 
medendi,  inflammationis  causae  excitanti,  sedi,  mag¬ 
nitudini,  indoli  et  cognito  decursui,  nec  non  febris 
gradui  atque  characteri  perfecte  ubique  accomodatam 
exposcit.  Quare  penes  therapiam  topicam  hirudinibus 
et  fomentis  siccis  ex  farina  secalina  cum  pulvere  cha¬ 
momillarum  et  aliarum  herbarum  aromaticarum  absol¬ 
vendam  universalis  jam  caute  solvens  et  evacuans,  jam 
sudorifera,  jam  incitans,  in  sj^stema  nervosum  et  cu¬ 
taneum  specialius  directa ,  indicabitur. 

2.  Effiorescentiae  chronicae .  a)  Tinea  capitis 
(Gneis,  Kopfgrind}  essentialis  est  impetigo,  afebri- 
lis,  contagiosa,  capillitium  occupans,  forma  vesicula¬ 
rum  aut  pustularum  folliculosarum,  pisiformium  aut  co¬ 
nicarum  prurientium,  quae  in  basi  durae,  rubrae  vel 
cuti  concolores ,  in  apice  molliores  albescunt  aut  fla¬ 
vent  ab  humore  contento ,  quem  disruptae  foramine  am¬ 
pliore  exeso ,  aut  excrescentiis  parvis  subrotundis  ob¬ 
sesso,  inaequali  ereuctant  foetentem  ac  viscidum,  in 
crustam  colore  et  crassitie  diversam,  mox  friabilem, 
mollem  et  granosam,  mox  tenacem,  duram  coagulan¬ 
dum.  Maxime  in  tineam  disponunt  infantes  scrophulo- 
si,  humoribus  turgidi,  pituitosi,  ventricosi.  Originis 
causae,  etiamsi  non  penitus  eadem  innotescant,  in  ge¬ 
nere  exsuperans  ac  vitiosa  capitis  secretio  lymphatica 
subesse  videtur.  Tinea  generafim  absque  auxilio  sana¬ 
tur,  et  tantummodo  exposcit  inunctionem  totius  crustae 
formatae  cum  miti  oleo  aut  pinguedine  vesperi  per¬ 
agendam  ,  nec  non  depurationem  capillitii  per  dili¬ 
gentem  lotionem  et  pectinis  usum  saepius  reiterandum. 

bj  Crusta  lactea  (Milchgrind,  Milchschorf,  Frei- 
sam ,  Ansprung,  Vierziger)  efflorescentia  est  conta¬ 
giosa  ,  solos  fere  infantes  vexans ,  pustulis  albidis  ac 
flavis  minimis  consistens  ex  area  rubra  leviter  inflam¬ 
mata  genarum,  temporum,  imo  frontis  gregatim  pro¬ 
deuntibus,  quae  multum  pruriunt,  paucos  post  dies 

ruptae  humorem  egerunt  lentum,  lymphaticum,  in  cru¬ 
stas  tenues  aut  crassas,  ex  flavo  luteas  lacti  per  ignem 
siccato  non  absimiles,  friabiles,  condensandum.  De¬ 
cursus  durationis  indeterminatae  est,  denique  dispa¬ 
rens,  quin  cicatrices  remaneant.  Sub  exsiccationis  stadio 
urinae  mittuntur  turbidae,  lotium  felium  redolentes. 
Essentia  crustae  lacteae  humorum  ad  caput  aftluxus  ad¬ 
auctus  esse  videtur  et  non  raro  derivans  naturae  efFec- 
tus.  Causae  excitantes  sunt:  lactis  matris  aut  nutricis 
adulti  aut  aequo  crassiores,  nec  non  pultis ,  jusculorum 
similiumque  bene  nutrientium  ingurgitatio  uberior,  hu¬ 
morumque  inde  inducta  abundantia,  capitis  tegumenta 
nimis  calida  etc.  Cura  priinum  in  causas  amovendas  et 
infrigendas  tendat,  quare  lactis  matris  ac  nutricis  qua¬ 
litas  prava,  habito  simul  ad  hujus  vitii  rationem  respec¬ 
tu  ,  per  congruum  matris  aut  nutricis  tractamen  corri¬ 
genda,  vel,  si  hoc  fieri  nequit,  infantibus  ubera  sub¬ 
trahenda  sunt.  Ceterum  in  morbum  ipsum  debellandum 
interne  antimonium  crudum,  aethiops  antimonialis  et 
mineralis,  calomel  sui  furi  aurato  antimonii  nuptum,  ca- 
loinel  cum  magnesia  vel  lapidibus  cancrorum  et  saccha¬ 
ro,  dosibus  caute  refractis  et  praeeunto  Stark  viola 
tricolor  summis  laudibus  prae  caeteris  elata,  inserviunt. 
Remedia  externa  pro  mitigando  solum  secreto  acri  et 
crustis  duris  emolliendis  circumspecte  in  usum  vocanda 
ad  iteratas  de  die  plagarum  lotiones  cum  aquae,  infuso 
malvae,  decocto  furfurum  etc.  tepidis  cum  aut  sine 
lacte ,  ad  crustarum  illinitionem  cum  cremore  lactis, 
oleo  vel  unguento  quodam  f althaeae)  blando,  restrin¬ 
gatur  oportet. 

cj  Aphthae  (\Schwammchen,  Mehlhund)  exan¬ 
thematicum  sistunt  membranae  muciparae  primarum  via¬ 
rum,  cavi  oris  in  specie,  morbum  contagiosum,  ple¬ 
rumque  symptomaticum ,  vesiculis  albidis  aut  coloris 
margaritacei  insignitum,  basi  profundae  rubrae  insiden¬ 
tibus  limboque  cinctis  rubro,  molestum  excitantibus 


31 

ardorem,  humore  vis  eido  aut  puriformi  repletis  et  hoc 
dimisso  in  crustas  albo  -  griseas ,  fungosas  funde  no¬ 
men  germanicum)  abeuntibus.  Vesiculae  in  principio 
paucissimae  discretae  mox  totum  oris  occupant  cavum. 
Gradu  intensiori  oesophagus  quoque  vesiculis  oppletur, 
imo  ventriculus  et  ductus  intestinalis,  accedente  tum 
febre  cum  diarrhoea  et  morbo  pejus  decurrente  vesi¬ 
culae  fiunt  diseolores ,  lividae ,  nigrescentes ,  dolores 
summos  prurientes  in  ore  excitantes,  suctionera  et  de¬ 
glutitionem  cohibentes,  ptyalismum  provocantes,  et 
malo  adhuc  increscente  inquietudinem  summam,  agryp- 
niam ,  nutritionis  turbas  deleterias  ,  imo  mortem  cau¬ 
sare  valentes.  Causae  praecipuae  sunt:  immundities, 
lac  nimis  pingue  aut  corruptum  ,  matris  errores  diae- 
tetici  et  animi  pathemata  lac  alternantia ,  meconii  eva¬ 
cuatio  neglecta  etc.  Cura  ante  omnia  noxas  causales 
abigendas  et  diaetam  munditiemque  respiciendas  ha¬ 
bet,  et  porro  cavum  oris  frequenter  depuretur  necesse 
est;  quod  fit  ope  digiti  nudi  vel  tenui  mollique  obducti 
linteo ,  humectati  et  saccharo  pulverato ,  aut  meile, 
roob  mororum,  aut  succo  dauci  sativi  vel  raparum  ex¬ 
presso  aut  maxime  usitatae  iniscelae  uniciae  unicus  mel¬ 
lis  rosarum  vel  roob  mororum  cum  boracis  Venetae  pulv. 
drach.  semis ,  integra  immersi ,  qua  pluribus  per  diem 
vicibus  aphthae  obliniuntur.  Aphthis  in  ventriculo  et 
intestinis  comparentibus  remedia  mucosa:  salep,  al¬ 
thaea,  gummi  arabicum  opponantur  et  tenesmus  vehe¬ 
mens  clysmatibus  mucosis  cum  tinctura  opii  tractetur. 
Discoloribus  et  in  ulcera  atque  gangraenam  pronis  con¬ 
veniunt  miscelae  illiniendae  ex  syrupo  mororum  vel 
meile  rosato  cum  tinctura  myrrhae  et  guttis  nonnullis 
acidi  sulfurici  aut  muriatici  diluti ,  atque  internus  aci¬ 
dorum  usus  cum  corticis  peruviani  decocto. 

cl)  Pemphigus  fSchiilblasen ,  Blasenausschlag) 
bullas  refert  orbiculares,  lympha  flavicante  turgidas, 
area  rubra  cinctas,  discretas  magnitudinis  pisi,  nucis 

avellanae  ,  variis  corporis  partibus  insidentes,  fortiter 
prurientes  et  ardentes,  quae  post  trium ,  quinque ,  raro 
octo  dierum  moram  exsiccantur  aut  disrumpuntur ,  non- 
nunquam  in  ulcera  cutanea  humida,  saepe  diuturna, 
ulterius  seinper  corrodentia  terminantur.  Causae  pem¬ 
phigi  sunt:  matris  aut  nutricis  lac  acre,  secretionis 
biliosae  turbae,  spurcities,  aer  cubilium  puerperarum 
corruptus.  Cura  secundum  indicationes  generales  in 
causam  excitantem  et  morbum  ipsum  dirigatur  oportet. 
Huic  diaeta  et  regimen  concordent.  Pruritus  et  ardor 
balneis  mucosis ,  tepidis  temperantur.  Bullas  forfice 
aperire  nonnulli  suadent. 

e )  Intertrigo  (Wund-  odei*  Frattsein)  teneros 
plerumque  vexat  infantes  in  eo  consistens ,  quod  cutis 
in  articulationum  regione  plicata,  uti  in  fovea  axillari 
et  poplitea,  inter  femora,  in  ani  circumferentia,  collo 
etc.  epidermide  orbetur  humores  exsudans.  Causae  sunt 
spurcities,  si  urinae,  sudor  et  squalor  non  diligenter 
abluduntur  *  porro  et  prava  matris  diaeta  lac  corrum¬ 
pens,  humores  acres  reddendo  par.  Cura  summa  mundi¬ 
tie  servanda ,  lotionibus  diligenter  iteratis  cum  aqua 
tepidula  et  lacte  absolvitur.  Praeterea  fomenta  ex  lacte 
cum  aquae  calcareae  pauxillo  adplicari  possunt.  Reme¬ 
dium  bene  exsiccans  est  pulvis  inspersioni  serviens 
ex  uncia  semis  lycopodii  et  drachma  Horum  Zinci  com¬ 
positus  ,  quemadmodum  ad  morbum  debellandum  ecco- 
protica  proficua  sunt. 

f.  Comedones  (Mitesser).  Quo  nomine  insigniun¬ 
tur  puncta  parva,  fusca,  imo  nigrescentia,  in  cute  ap¬ 
parentia,  et  stagnatione  materiei  cujusdam  tenacis  in 
folliculis  sebaceis  oriunda,  facta  pressione  sub  forma 
corpusculi  filiformis  prorepentia,  gradu  majori  ardorem 
et  pruritum  causantia,  inquietudinem,  emaciationem  ct 
tabem  infantibus  inducere  valentia,  quorum  causae  mun¬ 
dities  neglecta,  alimenta  insalubria,  praep rimis  cibi  fa¬ 
rinacei  sunt,  quare  hic  morbus  fere  solum  pauperes 

inquinat.  Balnea  tepida  iterata  cum  sale  culinari  ,  sa¬ 
pone  vel  herbis  aromaticis,  mundities  diligenter  ser¬ 
vanda  et  victus  melioris  indolis  summam  ad  comedones 
fugandos  symbolam  tribuunt. 

3.  Morbi  systematis  gastrici .  Magna  est,  quae 
tenellos  infantes  vexat,  morborum  e  ventriculi  et  tubi 
alimentaris  functionum  turbis  scaturientium  caterva. 
Praecipuae,  quibus  hae  sanitatis  laesiones  semet  mani¬ 
festant,  formae  sunt:  dolores  colici,  alvi  obstipatio, 
vomitus  et  diarrhoea.  Quod  praedispositionem  infantum 
in  tales  morbos  attinet,  fertilem  detegimus  talem  par- 
tim  in  nutritionis  ratione  partu  abacto  subito  alienata, 
partiin  in  teneritudine  digestionis  organorum  stimuli  im¬ 
patientium.  Causis  occasionalibus  adnumerantur :  ven¬ 
triculi  oppletio,  matris  aut  nutricis  lac  vel  nimis  pingue, 
vel  animi  pathematibus  alienatum,  aut  lacte  materno  de¬ 
negato  alimenta  digestu  difficilia,  incongrua,  potuum 
in  fermentationem  ruentium  sorbilatio ,  abdominis  refri¬ 
geratio,  arcta  cum  fasciis  constrictio  etc.  Saepius  ta¬ 
men  incommoda  gastrica  symptomatica,  alios  morbos 
fontem  agnoscentia,  occurrunt. 

a)  Dolores  colici ,  flatulentia ,  tormina.  Sunt 
prima  indigestionis  et  ventriculi  debilitatis  symptomata, 
inquietudine,  morositate,  gemitu  infantum  membra  jac¬ 
tantium  et  ejulatione,  abdominis  flatuosa  expansione, 
respiratione  non  raro  impedita,  semet  manifestantia 
cum  faecum  viridium  coagulatarum  acida  redolentium  se¬ 
cessu  et  flatibus  sursum  deorsumque  ruentibus.  Se¬ 
quelae  sunt  spasmi ,  tremores  et  convulsiones ,  et  sub 
colica  protracta  et  vehemente  cuncta  enteritidis  symp¬ 
tomata. 

In  therapia  facienda  causae  occasionales  sunt  ener¬ 
vandae  et  tubi  alimentaris  ventriculique  functiones  in¬ 
tendendae.  Victus  magis  propinetur  congruus,  atque 
debilitate  intestinorum  et  atonia  praevalente  usus  tinc¬ 
turae  rhei  aquosae  in  connubio  cum  aqua  aromatica  in- 

ternus,  externe  balnea  ex  chamomillis,  fomenta  aroma¬ 
tica  talesque  ad  abdomen  infrictiones  prosunt.  Refri¬ 
geratione  praegressa  cutis  transpiratio  promoveatur. 
Enteritis  jam  minans  interno  calomelanos  et  magnesiae 
usu  et  fomentis  calidis  forsanque  hirudinibus  abdomini 
imponendis  debelletur. 

6.  Alvi  obstipatio.  Frequentius  in  prolibus  oc¬ 
currit,  quae  lacte  materno  denegato  artificialiter  nu¬ 
triuntur,  majoresque  causare  valet  in  neonatis,  quam 
in  adultis  sequelas  nocivas,  ut  inquietudinem,  agryp- 
niam,  respirationis  impedimenta,  abdominis  meteoris- 
mum,  congestiones  ad  encephalon  et  in  spasmos  pro¬ 
pensionem.  Tractainen  causam  sublatentem  semper  re¬ 
spiciendo  mox  victura  incongruum  cum  meliore  mutan¬ 
dum  ,  mox  tubi  alimentaris ,  si  debilitas  aut  tarditas  sub¬ 
sunt,  alviductiones  clysterum  ope  movendas  habet  $  qui¬ 
bus  impetratis  organorum  digestionis  labes  adhuc  aqua¬ 
rum  aromaticarum  et  extracto  cum  principio  amaro  blan¬ 
diori  gaudentium  usu  et  abdominis  frictionibus  venit 
tollenda. 

c)  Diarrhoea.  Quae  hoc  morbo  ejiciuntur  ex¬ 
crementa,  diversissimae  indolis  esse  queunt,  mox  co¬ 
loris  expertia,  mox  viridescentia,  sanguinis  striis  no¬ 
tata.  mox  brunea,  mucosa,  intense  foetentia,  semper 
vero  aquosa.  Diarrhoea  neonatorum  maximi  est  mo¬ 
menti  propter  magnam,  quae  sub  longiori  duratione  in¬ 
ducitur  ,  virium  exhaustionem  et  atrophiam  cum  febri 
depascente  ingredientem.  Cura ,  ut  regula  est  ubivis 
princeps,  in  causas  dirigatur  oportet 5  quare  si  sordes 
gastricae  et  entericae  eandem  sustinent,  diarrhoea, 
quae  modica  fluit ,  non  statim  quidem  est  sistenda,  quae 
longius  vero  per  tempus  durans  enervans  evadit,  jus¬ 
culis  carnosis  cum  ovi  vitello,  potibus  mucilaginosis 
talibusque  clysmatibus  oppugnanda.  Quodsi  vero  hisce 
remediis  nondum  ad  silentium  perducitur  et  organa  di¬ 
gestoria  magna  jam  debilitate  addicta  sunt,  medicamina 

aromatica,  amara  et  sic  dicta  cardiaca,  ut  decoctum 
salep  cum  aqua  cinnamomi  et  syrupo  ,  tenues  solutiones 
extracti  eorticum  aurantiorum  et  cascarillae  eum  priori¬ 
bus  jungantur.  Ad  tubum  alimentarem  summa  jam  cum 
virium  jactura  luctantem  roborandum  radix  colombae 
princeps  sistit  remedium,  si  nulla,  quod  bene  notan¬ 
dum,  febris  evoluta  ejusdem  usum  vetat.  Si  diarrhoea 
phlogosi  intestinorum  membranae  villosae  lenta  susti¬ 
netur,  methodus  antiphlogistica  in  auxilium  vocetur  , 
quibus  in  casibus  acidum  carbonicum,  ut  potio  Riveri 
cum  extracto  hyosc}rami  maxime  semet  exhibuit  pro¬ 
ficuum. 

dj  Vomitus ,  in  specie  lactis  expulsio,  consue¬ 
tissimis  adnumerandus  est  infantum  morbis,  et,  nisi  ve¬ 
hementia  excedit  aut  nimis  frequenter  e  ventriculi  op- 
pletione  oritur,  non  solum  non  nocet,  sed  potius  salu¬ 
taris  evadit  5  secus  tamen ,  etsi  praeter  lac  adhuc  mu¬ 
cus  et  bilis  eliminantur ,  qua  morbus  venit  consideran¬ 
dus.  Cura  causis  enervandis  finitur ,  quem  in  scopum 
victus  incongruus  mutetur,  refrigeratio  evitetur,  et 
ventriculi  debilitas  aquis  aromaticis  auferatur.  Vomitus 
pertinaciter  durans  ex  ventriculi  sensibilitate  et  irrita¬ 
bilitate  excedente  productus,  causis  ceterum  amotis, 
optimo  cum  effectu  acido  carbonico ,  potione  Riveri  ex¬ 
plicando  et  extracto  hyoscyami  oppugnatur. 

4.  Urinae  secretionis  impedimenta,  d)  Ischuria , 
plenaria  urinarum  secretarum  retentio  (Harnverhal- 
tung) ,  vel  urethrae  concretionem  vitiosam  organicam, 
vel  intumescentiam  ejusdem  indolis  inflammatoriae  post 
partus  difficiles  previis  clunibus  absolutos,  vel  vesicae 
colli  sphincteris  spasticam  contractionem  e  refrigerio 
aut  potu  in  fermentatione  versante  ortam  qua  causas 
agnovit.  Impedito  urinarum  secessu  dolorifica  oritur 
intumescentia  supra  pubis  ossa,  infantes  inquieti  incur¬ 
vantur,  febri  adficiuntur  et  agrypnia  torquentur.  Si 
urinae  magna  copia  accumulatae  non  auxilio  cito  eva- 

cuantur,  mors  insequi  potest  ob  inflammationis  exortae 
in  gangrenam  aut  ob  disruptionem  vesicae  vel  urethe- 
rum.  In  therapia  facienda  primo  impedimentum  urinae 
secessus  amovendum  est  5  quare  concretiones  urethrae 
secundum  chirurgiae  principia  tractentur,  inflammationes 
urethrae  et  spasticae  colli  vesicae  urinariae  contractio¬ 
nes  balneis  tepidis,  clysmatibus  emollientibus  et  sopien¬ 
tibus,  cataplasmatibus  calidis  pubium  regioni  imponen¬ 
dis,  injectionibus  olei  aut  lactis  calefacti  in  urethram, 
et  interne  einulsionibus  oleosis  resolvantur. 

U)  Slr auguria  (Harnstrenge)  ischuria  imperfecta 
est,  ubi  guitatim  solummodo  et  sub  doloribus  urinarum 
excrctio  contingit  ob  colli  vesicae  urinariae  spasmum  re¬ 
frigerio  inductum,  urinas  acres,  potus fermentatione  cor¬ 
ruptos  et  magnam  genitalium  intertriginem.  Si  urinae 
evacuatio  non  impetratur,  ut  priori  in  casu,  vesicae  dis¬ 
ruptio  mortem  causans  insequitur.  Cura  balneis  tepidis 
emollientibus,  clysmatibus  antispasmodicistalibusque  fo¬ 
mentis,  purgatione  genitalium  quotidie  reiteranda,  in¬ 
unctione  olei  hyoscyami  vel  unguenti  opiati  in  vesicae 
urinariae  et  perinaei  regionem  potuumque  mucilagino- 
soruin  usu  perficitur.  — 

5.  Spasmi.  Non  exiguus  est,  quo  tenerae  infantes 
plectuntur,  numerus  morborum  spasticorum,  quorum  ta¬ 
men  consuetissimi  et  momenti  gravissimi:  trismus,  teta¬ 
nus,  eclampsia  ,  convulsioues  majorem  sibi  vindicant  at¬ 
tentionem. 

a)  Trismus  (jVIundklemme)  in  zonis  torridis  vul¬ 
garior,  quam  in  Europa  est  spasmus  sub  forma  maxillae 
inferioris  ad  superiorem  fortiter  adpressae.  Qua  pro¬ 
dromi  observantur:  inquietudo  infantum,  clamor  subita¬ 
neus,  pavores  sub  somno,  leves  musculorum  faciei  con¬ 
vulsiones,  strabismus,  sugendi  ac  deglutiendi,  quin  im¬ 
pedimentum  aliud  inveniatur,  impotentia. 

0)  Tetanus  (Starrkrampf)  nobis  rarus,  in  zonis 
autem  torridis  inter  tropicos  frequens,  morbus  periculo 

plenus,  spasmum  sistit  universalem  tonicum,  omnes  mus¬ 
culos  voluntarios  contrahentem,  perstantem,  ita  ut  cor¬ 
pus  integrum  rigidum  appareat,  silentibus  cunctis  vitae 
apparitionibus. 

cj  Eclampsia  (innere  Krampfe,  oder  Kopffraisen, 
Gichter ,  stiller  Jammer,  Schauerchen) ,  manifestatur 
musculorum  faciei  et  oculorum  distortionibus,  risu  in- 
fantum  sub  somno,  subita  corporis  concessione,  inquieta 
capitis  jactitatione,  dentium  stridore,  respiratione  diffi¬ 
cili,  ejulatione  nec  non  conscientiae  defectu.  Eclampsiae 
symptomata  prodromi  esse  solent  ceterarum  spasmorum 
formarum. 

d)  Convulsiones  (Fraisen)  se  produnt  indolorifi- 
cis  spasmis  clonicis,  musculorum  omnium  voluntati  obe- 
dientium  contractione  et  relaxatione  alternantibus  insig¬ 
nitis,  quae  in  facie  et  extremitatibus  praeprimis  com¬ 
parent,  quin  conscientia  obnubiletur.  —  Essentia  om¬ 
nium  spasmorum  specierum  in  disharmonia  systematis 
nervosi  et  muscularis  consistere  videtur.  Infantes  in 
spasmos  jam  maxime  disponuntur  ob  magnam  irritabili¬ 
tatem  exigu&mque  virium  energiam.  Causae  excitantes 
sunt  diversissimae,  ut:  refrigeratio  corporis  aestuantis, 
matris  aut  nutricis  lac  corruptum  et  animi  pathematibus 
alienatum,  victus  incongruus,  vermes,  acidorum  in  primis 
viis  praepondium,  efflorescentiae  cutaneae  retropulsae, 
dentium  evolutio,  sanguinis  congestiones  ad  encephalon, 
medicaminum  narcoticorum  abusus,  in  specie  theriaci  et 
syrupi  papaveris  rhoeados. 

Prognosis  in  omnibus  spasmorum  speciebus  neona¬ 
torum  in  genere  est  anxia  ferenda,  quia  saepe  imme¬ 
diate  in  prima  statim  sub  invasione  in  mortem  terminan¬ 
tur,  utrismus  et  tetanus.  Minori  periculo  stipantur  con¬ 
vulsiones  brevi  adhucdum  durantes,  rarius  revertentes, 
si  causae  excitantes  mox  removentur.  Infantes  corpore 
robustiore  gaudentes  frequentius  succumbunt,  quam  de¬ 
biliores.  Therapia  in  spasmis  instituenda  duabus  inni~ 


38 

titur  indicationibus ;  1.  causas  excitantes  amovendi  et 
2.  spasmos  ipsos  remediorum  sic  dictorum  antispasmo- 
dicorum  usu  solvendi.  Primae  indicationi  pro  diversi¬ 
tate  causarum  diversa  satisfit  medendi  ratione,  quare 
refrigeratione  praegressa  balnea  atque  medicamina  leni¬ 
ter  diaphoretica  adhibeantur ,  ventriculi  cum  alimentis 
nocivis  et  indigestis  oppletio  laxantibus  et  emeticis  mi¬ 
nuantur,  alvi  obstipatio  clysteribus  et  mite  purganti¬ 
bus  solvatur,  congestiones  ad  encephalon  hirudinibus 
retro  aures  ponendis,  epithematibus  egelidis,  pedi- 
luviis  derivantibus,  clysmatibus  solventibus  et  purgan¬ 
tibus  antiphlogisticis  restringantur  necesse  est.  Quod- 
si  vero  causae  aut  inveniri  aut  amoveri  nequeant , 
aut  spasmi,  licet  causae  jam  sint  enervatae,  nihilominus 
infantes  torquere  pergunt,  secunda  indicatio  venit  adim¬ 
plenda  ,  remedia  exposcens,  quorum  virtus  antispasmo- 
dica  reiteratis  medicorum  experientiis  comprobata  inno¬ 
tescit  5  in  quibus  seligendis  infantum  individualitates  et 
praecipue  systematis  nervei  conditiones  veniunt  consi¬ 
derandae.  Quare,  sensibilitate  adaucta  praesente,  an- 
tispasmodica,  temperantia,  sedantia  prosunt,  in  specie 
flores  Zinci  inagnesiae  carbonicae  aut  radici  ipecacuan- 
hae  nupti,  porro  narcotica:  aqua  laurocerasi,  aqua 
amygdalarum  amararum,  extractum  hyoscyami,  lactu- 
carium.  Energia  tamen  systematis  nervosi  depressa 
romedia  sic  nervina ,  volatiliter  excitantia :  Chamomilla , 
Valeriana,  liquor  ammonii  succinatus  et  anisatus,  Mo¬ 
schus  etc.  indicantur.  Quae  remedia  cuncta  parvis  tan¬ 
tummodo  dosibus  et  intervallis  liberis  unius  alteriusve 
horae  interpositis  propinentur  oportet.  Remediis  anti- 
spasmodicis  externe  adplicandis  adnumerantur:  Balnea 
tepida  tam  universalia,  quam  topica,  pedi -et  manulu- 
via,  quibus  substantiae  vel  mucilaginosae ,  vel  aroma¬ 
ticae,  vel  cutem  irritantes  admiscentur,  porro  tales  fo¬ 
mentationes  et  clysteres,  tandem  synapismi  et  vesi- 
cantia. 

Theses  defendendae • 

1.  Omne  medicamen  —  stimulans. 

2.  Animi  hilaritas  est  optimum  macrobioticum. 


3.  Therapia  in  ulceribus  curandis  morbum  universa¬ 
lem  respiciens  topicae  anteponenda. 


4.  Infantum  utero  enixorum  depuratio  inepta  fons 
morborum  saepe  uberrimus. 

5.  Qui  diu  examinat,  raro  exanimat. 


6.  In  tractandis  morbis  infantum  emetica  summe  pro¬ 
ficua. 


7.  In  febri  nervosa  secundaria  mere  stimulantia  no¬ 


cent. 


8.  Blennorrhoea  venerea  Iui  universali  gignendae  par. 

9.  Melius  est,  medicum  multa  vidisse,  quam  legisse. 


10.  Sanitas  infantum]  utplurimum  sanitati  parentum  de¬ 
betur. 


11.  Magnum  discrimen  roob  inter  et  flores  sambuci. 


i 


J  2.  Non  idem ,  quodnam  causticorum  adhibeas.  | 

13.  Crescente  medicorum  numero  decrescit  medicinae 
dignitas. 


